- Nogle gange er det dig, der laver teksten først, og så laver jeg melodien, fortæller Leif Lund Jakobsen, mens han og ægtefællen Christine sidder foran klaveret i hjemmet i Hjørring. De har sammen lavet sang, der skal synges til Folketingets åbning. - Sangen havde en svær fødsel. Nogle gange kan vi skrive én på et par dage, men denne gang tog det over en måned, siger Christine Lund Jakobsen. Handler om corona-tiden Sangen handler blandt andet om tiden under og efter corona-epidemien. - Melodien skulle have eftertænksomhed, men også noget fremdrift og lys, siger Leif Lund Jakobsen. Mens han har komponeret melodien, har Christine skrevet teksten. - Det lyder at "væggene både bliver fængsel og skjold". Vores hus blev både et sted, vi var låst fast i, men også det sted, der skærmede os mod resten af verden, siger hun. Sangen med titlen 'Dagen Derpå' er desuden skrevet som en fællessang. - Vi har begge arbejdet med børn og unge og ved hvilken kraft, det kan have at synge sammen, fortæller Leif Lund Jakobsen. (tjek citat) Arrangementet finder sted som et alternativ til den traditionsrige gudstjeneste. Og selvom det ikke er en del af det officielle program, er der flere politikere på deltagerlisten. Bryan Rice synger Det er den danske sanger Bryan Rice, der skal synge for til Humanistisk Samfunds supplerende ceremoni. - Nu har vi lagt den i hånden på Bryan Rice, og glæder os da helt vildt til at høre ham synge den, siger Leif. - Jeg tænker da helt bestemt, det kommer til at koste en lille tåre, lyder det fra Christine. - Jeg får da lidt sug i maven over, at i morgen er folketingspolitikere, der skal høre den, siger Christine, der glæder sig til dagen, selv de to nordjyder kommer til at opleve den på en skærm, siger hun. - Sådan en åbningsdag handler jo også om demokratiet, og uanset hvilken side af folketingssalen, man sidder i, så sidder alle der for at gøre vores land til at et bedre sted, siger Christine Lund Jakobsen. Hovedtaler ved arrangementet er historikeren Jeanette Varberg. Derudover har politikere fra flere forskellige partier meldt deres ankomst. Se historien fortalt som tv-indslag:

Opsummering:
Når Folketinget tirsdag åbner, bliver det med et musikalsk indslag fra Nordjylland.